text: كاتو شرائح الاناناس
text: #000003
text: · نضع السكر والزبدة مع بعضهم في صينية الكاتو (وانا استعملت صينية تيفال قطرها 22)ونحرك على نار متوسطة حتى يصبح لون السكر مائل للاحمر ويذوب السكر نهائيا .
text: #000006
text: · نفتح علبة الاناناس ونصف شرائح الاناناس فوق خليط السكر والزبدة حتى يغطي قاع الصينية ومع الاحتفاظ بماء عصير الاناناس .
text: #000007
text: · يحمى الفرن على درجة 180درجة , ينخل الطحين والبيكينغ باودر .
text: #000009
text: · يخفق البيض والفانيليا لمدة 10 دقائق حتى يتضاعف حجمه
text: #000010
text: · نضع السكر و نستمر بالخفق حتى يذوب السكر
text: #000011
text: · نضع الماء الفاتر او يمكن استعمال نصف كأس من ماء الاناناس .
text: #000012
text: · نصب خليط الكاتو فوق الاناناس والكراميل.
text: #000014
text: · نضع الصينية في الفرن المحمى على الرف المتوسط لمدة 50 دقيقة او حتى ينضج
text: #000015
text: · يخرج الكاتو من الفرن بعد نضجه ويسقى بماء الاناناس
text: #000016
text: كتير الوصفة سهلة و شكلها حلو
text: #000021
text: يمممممممممم سبحان الله مرة اكلت هيك كاتو عند اخت جزائرية بس حاطة تفاح محل الاناناس بس شو كان طيب واستغربت كيف قلبت القالب والتفاح ولا مهروس محافظ عاشكلو بس خجلت اسالا كيف عاملة هالكاتو وهلىء عرفت كيف انشالله رج جربو
text: #000022
text: حبابة رنا عندي استفسار لو سمحت لما تشيلي القالب من الفرن مباشرة بتسقي بعصير الاناناس هو وساخن يعني ما بتستني شوي لا يفتر ولما تحطي العصير ما بيتشتش
text: #000023
text: ياستي بتحطي ماء الاناناس والكاتو سخن هلأ هو مارح يتشتش بالعكس رح تعطيه طراوة رائعة وهي ماء الاناناس مابتطلع كتير حوالي نص كوب يمكن ياريت تجربيه وتخبريني
  وبدي قلك كمان هلأ الزبدة فيكي تقلليها انا احيانا بستعمل 100 غ والنتيجة دائما رائعة :p
text: #000025
text: بس بدي قلكن ياجماعة يلي بده يجرب هالكاتو وقت نخلص من عمل الكراميل ياريت تصفوا الانانا بدون ماتحركوا الصينية من محلها يعني خلوها عالفرن وهو مطفي لانه انا مسكتها لبعدها عن الغاز قام تزحلطت الصينية ووقعت عالارض وللاسف انحرقت ايدي بالسكر والله يبعد عنكم كل شر لانه حرق السكر كتير مؤلم وصارلي عشرين يوم بقصة الحرق بقا ديروا بالكن
text: #000028
text: عليكي العافية :sigh
  حرق السكر فظيع , اله يحمينا و يرحمنا من نار جهنم
text: #000029
text: أول شي يسلم اديكي على هالكاتو والله هديك اليوم جبت علبة أناناس و جاية عبالي جرب هالكاتو و هلق انشالله رح جربه بعد ما قريت الوصفة
  و تاني شي ألف سلامة عليكي و على بنوتك خير ليش كانت بالمشفى ما على قلبكم شر انشالله
text: #000030
text: عادي منى كلنا مشغولين بالصيام ..ياستي سألت عليكي العافية زينة تمام وصحتها كتير كويسة الحمد لله المهم اني ضل بعيدة عن الفول ...وهي لازم ماتدوقه طول عمرها ...بتعرفي زعلت عليها الفول طيب :grin
text: #000032
text: السلام عليكم إخت رنا بالأول بدي اتشكرك على ها الوصفات ما شاء الله ولا محل جاتويات محترف يا ستي انا اليوم جربت هل الجاتو مع إنو بتذكر ماما كانت تعملنا ياه المهم اخدت الوصفة وإتبعتها بحذافيرا عن جد كتيير طلع شكلها حلو ومغري جدا واكيد طعمتها واااااااااااو روعة يسلموا غيديك يا رب وتبقى على طول أتحفينا بهيك أكلات طيبة مت تحت دياتك الحلوين
text: #000038
text: السلام عليكم :اول شي بهنيكم عهالموقع وبتشكر جهود الكل.القصة انو انا اشتهيت اعمل هالكاتو وفتحت النت لدور عالوصفة وشفت هالموقع اللذييييييييييذ
  وحبيت كون منكم وفيكم وحبيت تكون مشاركتي بهالموضوع لاني بحب الحلو كتييير .شكله هالكاتو كتير طيب تسلم ايديك مدام رنا رح جربه قريبا ان شا الله .ودمتم سالمين
text: #000041
text: بس صحي عندي سؤال السكر والزبدة بيطلعو طيبين مع بعض؟مو ممكن يطلع دسم هيك ؟
text: #000042
text: مية هلا فيك نورتينا و شرفتينا اختي
text: #000043
text: والله عن جد مابعرف كيف اشكرك انتي والشيف منى ع ها الوصفه الي تطير العقل طلعت حلوه كتيررررررررررر
  وكمان الكيك صار اسفنجي وبوقت قليل وبمقادير قليله وبدون تعب
  انا ما عملت 100غ زبده تقربياً عملت 1 ونصف ملعقه كبيره وكمان عملت 5 بيض
  بس ياترى ضروري يصير الكراميل جامد او متصلب عندما يكون في الصحن ؟
  وثاني مره شكر والف شكر
text: #000045